ลือ PJW เตรียมออกหุ้น PP ให้พันธมิตร
เกิดกระแสข่าวในวันนี้ (10 มิ.ย.) ว่าPJW เตรียมออกหุ้นเพิ่มทุน PP ให้กับพันธมิตรในราคา 4 บ./หุ้น พร้อมแจกวอร์ผู้ถือหุ้น
16 มิ.ย. 2558

ผู้สื่อข่าวรายงานว่าได้เกิดกระแสข่าวในวันนี้ (10 มิ.ย.) ว่าบริษัท ปัญจวัฒนาพลาสติก จำกัด (มหาชน) หรือ PJW ออกหุ้นเพิ่มทุน PP (นักลงทุนแบบเฉพาะเจาะจง) ให้กับพันธมิตรในราคา 4 บาทต่อหุ้น พร้อมทั้ง จะมีการแจกใบสำคัญแสดงสิทธิที่จะซื้อหุ้นสามัญของบริษัท (วอแรนต์) ให้กับผู้ถือหุ้น
อนึ่ง PJW ดำเนินธุรกิจผลิตและจำหน่ายบรรจุภัณฑ์พลาสติกประเภทขวดและฝา ได้แก่ น้ำมันหล่อลื่น นมและนมเปรี้ยว สินค้าอุปโภคและบริโภค น้ำยาเคมีสำหรับใช้ในการเกษตร และชิ้นส่วนพลาสติกสำหรับยานยนต์ เป็นต้น ที่มีคุณภาพตามรูปแบบความต้องการใช้งานของลูกค้า ซึ่งเป็นผลิตภัณฑ์ที่มีตราสินค้า (Brand) เป็นที่รู้จักในแต่ละอุตสาหกรรมและผู้บริโภคโดยทั่วไป
โดยราคาหุ้น PJW ณ เวลา 15.33 น. อยู่ที่ 3.38 บาท บวก 0.06 บาท หรือ 1.81% ราคาสูงสุด 3.44บาท ราคาต่ำสุด 3.30 บาท มูลค่าซื้อขายที่ 5.9 ล้านบาท